Először 1976-ban, ekkor harmadik helyen végzett a "Hastverk" című dallal, így nem jutott ki a dalfesztiválra. 1977-ben a "Casanova" című számmal megnyerte a válogatót, a nemzetközi versenyen 14. helyezést ért el. A következő évben ismét próbálkozott, ekkor a George Kellerrel közösen előadott "Prima Donna" című dal a válogató utolsó helyén végzett. 1979-ben második alkalommal sikerült kijutnia a dalfesztiválra, ekkor az "Oliver" című dallal a 11. helyen végzett. 1980-ban ismét fellépett a norvég válogatóversenyen, "Stjerneskudd" című dalával a hatodik helyen zárt. 1981-ben öt év után először nem vett részt a válogatón, viszont a dalfesztiválon fellépett, háttérénekes volt Finn Kalvik produkciójában. 1982-ben újra benevezett, ezúttal későbbi férjével, Jahn Teigennel közösen adtak elő duettet "Adieu" címmel, amely sikerrel vette a norvég válogatót és a dalfesztiválon a 12. helyen végzett. A következő évben ismét együtt léphettek a dalfesztivál színpadára, bár ekkor hivatalosan Teigen szólóénekesként versenyzett, míg Skorgan a háttérénekesek egyike volt. Daluk, a közösen komponált "Do re mi" 9. helyezést ért el, mely Norvégia legjobb eredménye volt 1973 óta.